PODSJETNIK ZA UPISE U SREDNJU ŠKOLU – 7.7.2016.

* Nakon potpisivanja prijavnica (potpisuju roditelj i učenik 7.7. prilikom podjela svjedodžbi) i njihovog unosa u sustav od strane razrednika, upisno povjerenstvo OŠ „Matija Gubec“ Jarmina je završilo svoj dio posla oko upisa.

NAKON TOGA:

* Svi učenici moraju u sustavu [www.upisi.hr](http://www.upisi.hr) provjeriti koja je dokumentacija potrebna za dovršetak upisa u program (kliknete na *Moji rezultati* i zatim na *Detaljno* za onaj smjer kojeg ste upisali). Dokumentacija može biti sljedeća:
  + **UPISNICA** - **potrebna za sve programe: gimnazije i strukovne škole**! Upisnice samostalno ispisuje svaki učenik sa svog računala nakon što se prijavi u sustav upisa uz pomoć e-mail adrese, lozinke i PIN-a. Do sad ju je bilo moguće kupiti i u knjižari i vlastoručno ispuniti i potpisati – upisnice ispisane iz sustava obično budu djelomično popunjene, potrebno je popuniti podatke koji nedostaju i zatim potpisati od strane učenika i roditelja. Oni učenici koji nemaju gdje ispisati upisnicu, mogu doći u našu školu u ponedjeljak (11.7. od 8 do 14 sati, no prema razgovoru s djelatnikom CARNet-a, upisnice će najvjerovatnije biti dostupne tek poslije 12h. Ipak provjerite u sustavu i ranije jer je moguće da dođe do promjena!) i ispisati svoje upisnice – obavezno ponijeti e-mail, lozinku i PIN!
  + **POTVRDA MEDICINE RADA I/ILI POTVRDA LIJEČNIKA ŠKOLSKE MEDICINE** – **za strukovne škole**, **pribavljaju samo oni učenici koji su upisali** **smjer koji zahtijeva jedan ili oba dokumenta**! Prije odlaska na pregled potrebno je od obiteljskog liječnika opće prakse dobiti liječnički karton učenika i odnijeti ga u ordinaciju školske medicine ili medicine rada (*ovo ne piše u brošuri, već smo naknadno saznali od Službe za školsku medicinu Vinkovci*). Na temelju liječničkog kartona i pregleda djeteta, školska medicina ili medicina rada će napisati mišljenje o sposobnosti za upis u srednju školu. Potvrda školske medicine je besplatna (Zvonarska ulica 57, Vinkovci, tel: 370-901), a potvrda medicine rada košta oko 200kn (postoji nekoliko ordinacija u Vinkovcima).
  + **UGOVOR O NAUKOVANJU – za strukovne škole, pribavljaju samo oni učenici koji su upisali** **smjer koji zahtijeva ovaj dokument!** Za sklapanje ugovora o naukovanju (kupiti u knjižari ili pitati u srednjoj školi imaju li oni) do sada su bili potrebni *potvrda medicine rada i ovjereni preslik svjedodžbe 8. razreda*, vjerujemo da je postupak isti i ove godine. Dakle, za sklapanje ugovora o naukovanju je potrebno prvo obaviti pregled u medicini rada i zatim otići kod obrtnika kod kojeg će učenik pohađati praksu. S potpisanim ugovorom i potvrdom liječnika treba otići na upis u srednju školu. Srednje škole bi trebale na svojim oglasnim pločama i web stranicama objaviti popis obrtnika koji su licencirani za održavanje prakse ili pogledajte na web stranicama Hrvatske obrtničke komore (www.hok.hr/obrazovanje/mjesta\_za\_naukovanje\_praksu).
  + **ORIGINALI DOKUMENATA KOJIMA STE I AKO STE OSTVARILI PRAVO NA DODATNI BOD**, a koje ste do 27.6. donijeli razrednicima u osnovnu školu (npr. potvrda liječnika o dugotrajnoj teškoj bolesti roditelja, stručno mišljenje Hrvatskog zavoda za zapošljavanje o zdravstvenim teškoćama, potvrda Centra za socijalnu skrb o samohranom roditelju ili smrtni list ako je jedan roditelj preminuo, potvrda Hrvatskog zavoda za zapošljavanje o dugotrajnoj nezaposlenosti oba roditelja...).

NAVEDENE DOKUMENTE DOSTAVLJATE U SREDNJU ŠKOLU OD 11. DO 15. SRPNJA, U TERMINIMA KOJE JE UNUTAR OVOG ROKA ODREDILA SREDNJA ŠKOLA (SREDNJE ŠKOLE MOGU SAMOSTALNO ODREDITI TERMINE UNUTAR OVOG ROKA, U TABLICI SU TERMINI PREUZETI S WEB STRANICA VINKOVAČKIH ŠKOLA. ZA SVAKI SLUČAJ PREPORUČAMO DA KONTAKTIRATE ŠKOLU KOJE JE VAŠE DIJETE UPISALO)!

AKO NETKO U OVOM ROKU NE DOSTAVI DOKUMENTACIJU KOJU ZAHTIJEVA UPISIVANJE ODREĐENOG SMJERA, BITI ĆE UPUĆEN NA JESENSKI UPISNI ROK!

UPUĆUJEMO JOŠ JEDNOM RODITELJE I UČENIKE DA, U SLUČAJU NEJASNOĆA, PROČITAJU BROŠURU „IDEMO U SREDNJU!“ NA [WWW.UPISI.HR](http://WWW.UPISI.HR), BROŠURU KOJU STE DOBILI NA RODITELJSKOM SASTANKU ILI KONTAKTIRATE SREDNJE ŠKOLE!

Termini upisa u srednje škole u Vinkovcima (preuzeto s web stranica srednjih škola):

|  |  |
| --- | --- |
| **Srednja škola** | **Termin upisa** |
| Gimnazija Matije Antuna Reljkovića | 11. i 12. srpnja, 8-13h |
| Poljoprivredno-šumarska škola | 11.-15. srpnja, 8-13h |
| Medicinska škola Dr. Andrije Štampara | 11.-13. srpnja, 8-13h |
| Srednja strukovna škola | 11.-13. srpnja, 8-16h  14. srpnja, 8-14h  15. srpnja, 8-12h |
| Tehnička škola Ruđera Boškovića | 12. srpnja, 9-13h  13. srpnja, 10-16h  14. srpnja, 9-13h |
| Drvodjelsko –tehnička škola | 11. – 15. srpnja |

HVALA I SRETNO!